Omkring klokken 19.30 alarmerede borgere Nordjyllands Politi om, at der løb en mand rundt med en stor kniv på Kennedys Plads. Nordjyllands Politi mødte talstærkt op og afspærrede området. To mænd er sårede efter knivstikkeriet. Den ene i ansigtet, og den anden i hånden. Nordjyllands Politi har anholdt to gerningsmænd, og de skal nu afhøres, så det præcise hændelsesforløb kan fastlægges.

Opsummering:
Et opgør i misbrugsmiljøet endte mandag aften i knivstikkeri på Kennedys Plads i Aalborg. To mænd er såret.